47. ΝΟΜΟΣ υπ’ αριθ. 1725 της 2/6 Σεπτ. 1944 (ΦΕΚ Α’ 183) Περί εκπαιδευτικών τινων ζητημάτων Ανωτάτων Σχολών. Εκυρώθη και διετηρήθη εν ισχύϊ διά της υπ’ αριθ. 295/1946 (ΦΕΚ Α’ 185) πράξ. Υπ. Συμβ. ΄Αρθρ. 1.-(Αφορά τας καταργηθείσας ήδη Σχολάς Υπομηχανικών του Ε.Μ.Π.). ΄Αρθρ. 2.-Πάσα γενική ή ειδική διάταξις, δι’ ης επιτρέπεται η εγγραφή φοιτητών οιασδήποτε κατηγορίας εις το Πανεπιστήμιον Αθηνών άνευ εισιτηρίων εξετάσεων δεν εφαρμόζεται εφεξής προκειμένου περί του Χημικού Τμήματος της Φυσικομαθηματικής Σχολής του Πανεπιστημίου τούτου. ΄Αρθρ. 3.-Το άρθρ. 11 του Ν.Δ. 1132/1942 «περί τροποποιήσεως διατάξεών τινων της Πανεπιστημιακής νομοθεσίας κ.λ.π. «καταργείται, επανερχομένων εν ισχύϊ καθ’ όλα τα στάδια της διαδικασίας προς εκλογήν, διορισμόν κ.λ.π. καθηγητών εν τοις Πανεπιστημίοις Αθηνών και Θεσσαλονίκης των προθεσμιών, ως αύται καθορίζονται υπό των σχετικών διατάξεων του Νόμ. 5343. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 